મારે સફળતા પહેલા આવેલી અડચણોની વાત પણ કરવી છે.શરૂઆતમાં શોપનું 25 હજાર ભાડું ચૂકવવું પણ અઘરું થઈ પડતું કેમકે ખર્ચની સામે આવકની રકમ ઓછી રહેતી.ચોમાસાની સિઝનમાં ગ્રાહકોની સંખ્યામાં ઘટાડો આવતો હોય છે.બિઝનેસની શરૂઆતમાં મંદીનો માર સહન કરવો અઘરો હોય છે.આ મંદીનો માર તો સહન કરતી જ હતી પણ સાથે-સાથે આજુબાજુના લોકોની નકારાત્મક વાતોનો પણ મારો રહેતો હતો.લોકો બિઝનેસ છોડી ફરી નોકરી શરૂ કરવાની વાતો કરી હતાશ કરવાનો પ્રયાસ કરતા હતા.જોકે મેં નક્કી કર્યું હતું કે કોઈ પણ પરિસ્થિતિમાં બિઝનેસ છોડીશ નહીં કેમકે મારે જ મારા બોસ બનવું હતું મારે કોઈ બોસની નીચે કામ કરવું નહોતું.